Tervehdys Herramme Jeesuksen rakkaassa nimessä.
Minulle on ilo olla täällä. Olen Stephen George.
Olen All Nations Temple -seurakunnan pastori Houstonista.
Nettisivumme näkyy ruudulla.
Tällainen esittely lienee paikallaan.
Jos tahdot ottaa yhteyttä tai tarvitset rukousta, olemme aina saatavilla.
Voit jättää viestin, niin soitamme takaisin. Tiedot löytyvät nettisivulta.
Siunatkoon Jumala teitä runsaasti, kun tutkimme Sanaa.
Se on Hengen vaikutuksesta syntynyt, ikuinen kaikkivaltiaan Jumalan Sana.
Hän on El Shaddai, Adonai, Israelin Väkevä.
Hän loi maailman Sanansa voimalla.
Hän pitää maailman koossa Sanansa voimalla.
Hän on voidellut meidät ja ennalta määrännyt meidät tähän aikaan.
Hän on kutsunut meidät julistamaan Hänen hyvyyttään ja armoaan.
Hän on valinnut meidät ennen maailman perustuksia.
18-vuotiaana olin lähtenyt Jumalan luota.
Jumala kohtasi minut ja muutti elämäni.
Olin yrittänyt itsemurhaa kolme kertaa.
Valitettavasti olin sellaisessa mielentilassa.
Saatana kidutti sieluani.
Kaiken aikaa tiesin kuitenkin, ettei Jumala ollut kaukana.
Jumala kohtasi minut hädässäni.
Silloinkin kun yritin ottaa itseni hengiltä, Jeesus muutti elämäni.
Kuulin Hänen äänensä.
Hän sanoi: "Ennen kuin synnyit, valitsin sinut."
Tein parannuksen synneistäni. Parannusteko on aiheeni tänään.
Luen teille Raamatusta kohdan -
2. Aikakirjan luvusta 7.
Salomo oli pitänyt suuren uhrijuhlan ja rukoillut suuren rukouksen.
Jumalan kirkkaus täytti temppelin, ja väkeviä asioita alkoi tapahtua maassa.
Jumala puhui Salomolle.
Hän sanoi näin jakeessa 2. Aik. 7:12: -
"[Herra ilmestyi] Salomolle yöllä ja sanoi hänelle: -
'Minä olen kuullut sinun rukouksesi -
ja valinnut tämän paikan uhripaikakseni.'"
Jeesus on kuollut puolestamme Golgatan ristillä -
ja maksanut hinnan lunastaakseen meidät takaisin Jumalan yhteyteen.
Siksi tiedämme, ettei uhripaikka ole vain temppeli Jerusalemissa.
Jumala tarkoittaa meidän ruumistamme.
1. Korinttolaiskirjeen jakeessa 3:16 ja jakeessa 6:19 sanotaan: -
"te olette Jumalan temppeli".
"Te olette kalliisti ostetut", "ja ette ole itsenne omat".
"Kirkastakaa siis Jumala ruumiissanne."
Toisessa jakeessa sanotaan, että "te olette Jumalan temppeli".
"Jos joku turmelee Jumalan temp- pelin, on Jumala turmeleva hänet."
Jumala puhuu hyvin selvästi Aikakirjoissa.
Aikakirjat ovat historiankirjat.
Jumala puhuu parannuksenteosta. Luen teille, mitä Jumala sanoo.
Jos heinäsirkkoja, vaikeuksia, sairauksia tai vihollisia tulee, -
"mutta minun kansani..." Ihanaa, että Hän sanoo "minun kansani".
"[Jos] minun kansani, joka on otettu minun nimiini..."
Minun kansani, minun nimeni.
"[Jos] minun kansani... nöyrtyy".
Jumala kutsuu meitä kansana nöyrtymään.
Jumala kutsuu kokonaisia kansoja katumaan syntejään tänä aikana.
Niin kuin Jumala kutsui Israelia katumaan syntejään, -
niin Hän kutsuu jokaista kansaa: amerikkalaisia, intialaisia, -
kaikkia maailman kansoja, suomalaisia täällä Suomessa.
Jumala kutsuu meitä kääntymään Jumalan puoleen pahoilta teiltämme.
"[Jos kansani] nöyrtyy, ja he [...] palajavat pahoilta teiltänsä, -
niin minä kuulen taivaasta".
Joskus tuntuu siltä, ettei Jumala kuule rukouksiamme.
Ihmettelemme, mistä se johtuu.
Syy on yksinkertainen.
Psalmien kirjassa kirjoitetaan: -
"Jos minulla olisi vääryys [tai synti] sydämessäni, ei Herra minua kuulisi."
Jumala kutsuu meitä katumukseen.
Jos elämässämme on vääryyttä tai syntiä, -
Jumala ei voi kuulla rukouksiamme.
Jumala käänsi kasvonsa omasta Pojastaan, Herrasta Jeesuksesta, -
kun Hän roikkui ristillä kantaen maailman syntejä ja häpeää.
Raamattu kertoo, ettei Isä voinut katsoa omaa Poikaansa, -
koska kaikki vääryytemme ja syntimme oli laskettu Hänen päälleen.
Jumala näytti kääntäneen selkänsä, koska Jeesus huusi ristillä: -
"Jumalani, Jumalani. Eeli, Eeli, lama sabaktani?"
"Jumalani, Jumalani, miksi minut hylkäsit?"
Jumala näytti kääntäneen selkänsä Pojalleen maailman syntien tähden.
Ystävät, te kaikki, jotka kuuntelette sanojani, -
Jumala kääntää kasvonsa pois synneistämme mutta ei meistä.
Raamatun mukaan meidät on kutsuttu -
rakastamaan syntisiä mutta vihaamaan syntiä.
Meidän pitää vihata syntiä mutta rakastaa syntistä.
Jokainen ihminen on luotu Jumalan kuvaksi.
Kaikki ovat Jumalan lapsia uskonnosta ja taustasta huolimatta.
Jumala on luonut jokaisen.
Siksi Jumala kutsuu meitä takaisin yhteyteensä.
Herra sanoo: "Käännä sydämesi takaisin minun puoleeni."
Sananlaskuissa sanotaan: "Anna sydämesi, poikani, minulle".
Tämä on vaikea asia. Jos me nöyrrymme...
Meidän pitää nöyrtyä ja kääntyä takaisin Jumalan puoleen.
Meidän pitää palata lähtöruutuun.
Jeesus puhui samarialaisen naisen kanssa.
Nainen kysyi, pitäisikö Jumalaa palvoa vuorilla, kuten samarialaiset tekivät, -
vai temppelissä Jerusalemissa.
Jeesus vastasi: "Nainen, ei tällä vuorella, eikä temppelissä, -
sillä tulee aika, jolloin totiset rukoilijat palvovat Jumalaa -
totuudessa ja hengessä."
Missä Jumalan Henki on, siellä on vapaus.
Missä totuus on, siellä on Henki.
Missä Henki on, totuuden on oltava siellä.
Nämä asiat ovat läheisesti yhtä keskenään.
Jumala ei voi asua valheessa eikä pahuudessa.
Jumala ei voi asua synnissä, jota pidämme sydämessämme.
Jumala sanoo: "Jos minun kansani nöyrtyy".
Hän kutsuu meitä kansakseen.
Hän ei sano: "Ne kurjat syntiset", vaan Hän kutsuu meitä omaksi kansakseen.
Hän sanoo, että meidät on kutsuttu Hänen nimessään.
"Jos nöyrrytte ja etsitte kasvojani -
ja jos käännytte pahoilta teiltänne, -
niin minä kuulen taivaasta."
Jes. 59:1―2: "Katso, ei Herran käsi ole liian lyhyt auttamaan, -
eikä hänen korvansa kuuro kuulemaan: -
vaan teidän pahat tekonne erottavat teidät Jumalastanne, -
[ovat rikkoneet välinne], niin ettei hän kuule."
Jumala kutsuu meitä kerta toisensa jälkeen sanomaan: -
"Kadun syntejäni. Jumala, käännän sydämeni takaisin puoleesi.
Tarvitsen Sinua ja läsnäoloasi.
Olen valmis luovuttamaan elämäni takaisin Sinulle, Jumala.
Sinusta minä olen tullut. Sinä olet Luojani, Parantajani, -
Lunastajani ja Pelastajani. Minä käännyn takaisin puoleesi."
Raamattu kertoo, että kun kuolemme, sielumme palaa Jumalan luo.
Ruumis jää tänne, mutta henki palaa Jumalan luo. Hän on luonut meidät.
Meidän on käännyttävä nyt.
Kuoleman jälkeen ei ole enää katumusta.
Raamattu kertoo rikkaasta miehestä ja köyhästä Lasaruksesta.
Lasarus söi muruja, joita putosi rikkaan miehen pöydältä.
Rikas mies eli ylellisyydessä nauttien kaikista maailman nautinnoista.
En väitä, että kaikki rikkaat ovat pahoja. Ei toki.
Siitä Jumala ei pidä, jos rikkaudet pitävät sinua hallussaan.
Sinä voit kyllä pitää hallussa rikkauksia.
Jumalan antamiin siunauksiin ei liity murhetta. Ne ovat siunauksia.
Mutta jos raha tulee pahoilta teiltä, Jumala ei ole siinä mukana.
Siihen liittyy murhetta.
Jos käännymme pahoilta teiltämme, kaikki, mitä omistamme, on siunattua.
Eräässä raamatunkohdassa sanotaan: -
"Syntisen tavara talletetaan vanhurskaalle".
Monet ovat tulkinneet kohdan väärin.
He luulevat, että Jumala vie kaikki rikkaiden rahat -
ja antaa ne vanhurskaille.
En usko, että Jumala tarkoittaa sitä.
En usko, että Hän tahtoo ottaa mitään keneltäkään.
Joskus Hän ottaa, jos ihmiset eivät kadu.
Uskon, että jos Jumala kääntää heidät takaisin puoleensa -
ja jos he katuvat syntejään, tulevat vanhurskaiksi -
ja palaavat Jumalan valtakuntaan, myös rikkaudet tulevat valtakuntaan, -
sillä nyt heidän sydämensä on muuttunut.
Pahojen rikkaudet kääntyvät takaisin vanhurskaille.
Pelkkä pahojen rikkaus ei ole tullut vanhurskaille -
vaan pahat ovat muuttaneet elämänsä ja kääntyneet Jumalan puoleen.
Mitä on katumus? Katumus tarkoittaa takaisin kääntymistä.
Katumus tarkoittaa perumista ja sitä, että saa jälleen lentää.
Isoissa hotelleissa on kattohuoneisto kaikkein ylimmässä kerroksessa.
Kattohuoneistot maksavat tuhansia dollareja yöltä.
Ne sijaitsevat yleensä ylimmässä kerroksessa luksushotelleissa.
Sieltä näkee taivaanrannan ja koko kaupungin.
Mitä katumus on?
Katumus tarkoittaa sitä, että saa lentää jälleen.
Jumala on kutsunut meidät, joiden siivet ovat haavoittuneet, -
meidät, joiden sielu on haavoittunut maailmassa ja jotka elämme kivussa.
Jumala sanoo: "Kaikki te väsyneet ja kuormien uuvuttamat, -
kaikki te, jotka kärsitte tuskissa, -
tulkaa minun luokseni, niin minä annan teille levon."
Kuulin tämän sanan vuosia sitten.
Olin Intiassa. Saarnaaja puhui Jumalan Sanaa.
Hän sanoi: "Jeesus sanoo, että kaikki te kuormien uuvuttamat, -
tulkaa minun luokseni. Minä annan teille levon."
Sanoin: "Herra, tarvitsen lepoa. Sinä tiedät, että olen paennut luotasi.
Olen satuttanut toisia. Sieluni on piinattu.
Saatana piinaa minua öin ja päivin. Onko minulle rauhaa tai toivoa?"
Sinä iltana elämäni muuttui.
Käännyin takaisin Jumalan puoleen. Elämäni kääntyi päälaelleen.
Sen jälkeen maallinen musiikki ei tuottanut minulle iloa.
Mikään maallinen ei tuottanut minulle iloa.
Ei huumeet eikä alkoholi. En itse asiassa koskaan käyttänyt niitä.
Jo niiden lähelle meno sai minut voimaan pahoin, -
koska Jumala oli muuttanut elämäni.
Jos ihmiset puhuivat pahasti ja kiroilivat, en pystynyt jäämään lähelle.
Joko minun täytyi kertoa heille elämän sanoma tai lähteä.
Elämäni kääntyi 180 astetta takaisin Jumalan puoleen.
Löysin ilon Jumalan läsnäolosta ja nautin siitä.
Ystävä, et ehkä ole saanut maistaa Herran rakkautta ja voimaa.
Nyt on se hetki, kun Jumala sanoo: "Tahdon tuoda sinut takaisin tyköni."
Yksilöllinen katumus on sitä, kun kääntää elämänsä Jumalan puoleen.
Silloin sanoo: "Jumala, Sinä olet elämäni Paimen. Minä olen lampaasi.
Sinä olet sieluni kapteeni ja minä olen lentomatkustaja.
Sinä olet Jumalani. Olet kirurgini, ja minä makaan leikkauspöydällä, -
jotta ottaisit pois pahan sydämeni ja annat minulle uuden sydämen."
Sanassa sanotaan: "Minä poistan teidän ruumiistanne kivisydämen -
ja annan teille lihasydämen."
Ajattelin ennen julmasti.
Mietin julmia ja pahoja asioita.
Sitten Jeesus muutti elämäni.
Eräs mies oli kotimatkalla. Hän joi paljon.
Hän käski vaimon laittaa liharuokaa, mutta rahaa ei ollut.
Mies oli tuhlannut kaikki rahat alkoholiin ja paheisiin.
Eräänä iltana kotimatkalla töistä -
hän aikoi mennä baariin, jossa hän aina joi kaveriensa kanssa.
Matkalla hän kuuli laulua.
Joku lauloi: "Olen uusi ihminen. Jeesus on muuttanut elämäni.
Olen uusi ihminen. Jeesus on muuttanut minut."
Mies tunsi, että hänen tulisi mennä siihen paikkaan.
Hän meni sisään. Paikassa oli onnellinen ilmapiiri.
Siellä oli valoja, ja kaikki lauloivat. Ruokaa oli paljon.
Ihmiset ylistivät. He halasivat toisiaan.
Mies kysyi: "Mikä joukko tämä on?"
Ei kuulunut pahaa puhetta tai kiroilua. Mitään pahaa ei tapahtunut siellä.
Mies kysyi: "Mikä teissä on niin erilaista?"
He vastasivat: "Jeesus on muuttanut meidät."
Joku sanoi hänelle: "Olen uusi mies, koska Jeesus muutti elämäni."
Toinen sanoi: "Olen uusi nainen."
"En ole enää se mies tai nainen, joka ennen olin."
"En ole enää se isä tai äiti, joka ennen olin."
"En ole enää se vaimo tai aviomies, joka ennen olin, -
koska Jeesus on muuttanut minut läpikotaisin."
Rahalla voi ostaa uuden puvun.
Mutta Jumala voi laittaa uuden ihmisen sen puvun sisään.
Rahalla voi...
viedä ihmisen röttelöstä palatsiin.
Rahalla voi tehdä niin. Mutta vain Jumala voi ottaa -
röttelön ihmisen sydämestä.
Jumala muuttaa sydämemme. Hän muuttaa meidät läpikotaisin.
Mies oli palaamassa kotiin, mutta matkalla hän kohtasi Jumalan -
ja antoi elämänsä Jeesukselle. Hänen elämänsä muuttui.
Kotimatkalla hän lauloi: "En ole se isä, enkä se aviomies, joka ennen olin."
Ennen kotia oli pieni puinen silta.
Vaimo kuuli miehen askelten äänen lähestyvän.
Hän piiloutui oven taakse. Samoin piiloutui heidän poikansa.
He pelkäsivät, että nyt mies potkaisee juovuksissa oven sisään -
ja pahoinpitelee heidät ja nöyryyttää heitä.
Mutta tullessaan sisään mies sanoi vaimolleen ja pojalleen: -
"Missä olette, Mary ja Jim?" Vastausta ei kuulunut.
Hän tiesi, missä he piileksivät. Hän avasi oven ja ojensi kätensä heille.
Hän sanoi: "Tulkaa. Meidän täytyy jutella"
He tärisivät.
Mies sanoi: "Mary, kiitos Golgatan, en ole se aviomies, joka ennen olin."
Sitten hän sanoi: "Jim, kiitos Golgatan, En ole se isä, joka ennen olin.
Jokin on muuttunut. Olen uusi mies.
Tahdon tehdä teidät, vaimoni ja poikani, onnellisiksi.
Tavoittelin ennen omaa onneani, mutta nyt tahdon teidän onneanne."
En tiedä, kenelle nyt puhun. Sanani voivat olla tarkoitettu jollekulle.
Saatat ajatella: "Tahdon olla se isä tai äiti. Tahdon olla se mies tai vaimo.
Tahdon olla se poika tai tytär.
Etsin aina omaa onneani, mutta nyt tahdon tehdä toisista onnellisia.
Tahdon asettaa toiset ja Jumalan etusijalle elämässäni."
Ystävä, kun Jeesus tulee, jokin muuttuu sisimmässä.
Jeesus muuttaa sinut läpikotaisin.
Hän muutti minutkin. Olen elävä todiste Jumalan voimasta.
Pahuus lähti minusta sinä päivänä, kun annoin elämäni Jeesukselle.
Muistan kuinka makasin itse betonilattialla ja itkin kaksi tuntia.
En tiennyt, milloin tilaisuus oli päättynyt. Muut olivat lähteneet.
Himmeä valo loisti enää katossa. Se oli ainoa valonlähde.
Kaksi miestä seisoi rukoilemassa puolestani.
Nousin ylös. Lattialle kasvojeni kohdalle oli jäänyt kyynellammikko.
Jokin oli lähtenyt minusta. Jokin oli murtunut. Olin uusi mies.
Ylläni oli samat vaatteet, mutta sisällä oli uusi mies.
Sanoin miehille: "En tiedä, mitä tapahtui, -
mutta tuntuu kuin tonnien paino olisi nostettu päältäni ja olen muuttunut."
Siitä päivästä lähtien, vuodesta 1978, tähän päivään asti, vuoteen 2018, -
olen palvellut Jumalaa, kiertänyt maailmaa -
ja nähnyt ihmisten elämän muuttuvan.
Kerron toisenkin tarinan. Olin New Yorkin osavaltion pohjoisosissa, -
Kanadan rajalla Ontario-järven luona.
Se paikka oli nuorisovankila.
Sinne tuotiin rikolliset Bronxista, Manhattanilta ja joka puolelta.
Ne rikolliset, jotka olivat alle 18-vuotiaita.
En saanut mennä sinne. Johtaja ei päästänyt sinne ketään.
Mutta me paastosimme ja rukoilimme uskoen Jumalaan, että ihme tapahtuu.
Kun sitten menin siihen vankilaan, johtaja halasi minua ja sanoi: -
"Saat mennä jokaiseen yksikköön rukoilemaan nuorten puolesta, -
mutta ota kaksi vartijaa mukaan.
Muuten sinut tapetaan tuossa tuokiossa."
Vartijat rinnallani puhuin nuorille Jeesuksen rakkaudesta.
Mitä tapahtuu, kun kääntää elämänsä takaisin Jumalan puoleen?
Yli sata nuorta oli paikalla. Monet olivat kovan linjan rikollisia.
Kun aloin puhua Jeesuksesta, he alkoivat itkeä.
Jopa vartijat pyyhkivät silmäkulmiaan. Jumalan läsnäolo tuli siihen paikkaan.
Pojat tulivat luokseni, kun kysyin, kuka tahtoo antaa elämänsä Jeesukselle.
He laittoivat kätensä olalleni ja itkivät.
Varmaan 95 prosenttia niistä nuorista antoi elämänsä Jeesukselle.
Vielä kuukausien kuluttua osa heistä piti minuun yhteyttä.
Me tarvitsemme Jumalaa maassamme.
Pyhä Henki on maassa. Kosketa Häntä, sillä se on mahdollista.
Korkeilta vuorilta syvimpiin laaksoihin Pyhä Henki on läsnä.
Olen nähnyt kymmenientuhansien kääntyvän Jumalan puoleen.
Monissa maissa, Afrikassa, Lähi-idässä, Intiassa ja Amerikassa.
Ympäri maailman olen nähnyt Jumalan voiman muuttavan ihmisiä.
Minussa ei ole mitään. Olen nähnyt parantumisia ja ihmeitä.
Olen nähnyt ihmeitä ja merkkejä.
Mutta kosketuksessani tai sanoissani ei ole voimaa.
Jumalan Sana vapauttaa vangitut.
Olen nähnyt mielenvikaisten elämän muuttuvan.
Rukoilen nyt. Tunnen, että Jumalan läsnäolo on täällä tänään.
Jos kadut eli käännyt Jumalan puoleen -
ja jos pyydät Jumalan anteeksiantoa, Hän tulee sydämeesi ikuisiksi ajoiksi.
Sinusta tulee uusi mies, uusi nainen, kiitos Golgatan.
Kiitos Jeesus! Isä, annan jokaisen kuuntelijan Sinun väkeviin käsiisi.
Pyhä Henki, kosketa heitä, kun he huutavat puoleesi.
Tulkoon elävän Kristuksen voima.
Herra, ota heidät pois synnin, pimeyden ja Saatanan voimista.
Murra jokainen kahle.
Vapauta ihmiset Pyhän Henkesi voimalla juuri tällä hetkellä.
Jumala, anna tapahtua parantumisia ja ihmeitä.
Yhdistä perheet. Johdata karanneet lapset kotiin. Korjaa avioliitot.
Kiitos, että kuulit rukoukseni.
Sanoit: "Kun kutsutte minun nimeäni, minä kuulen rukouksenne.
Kun kadutte, muutan elämänne ja parannan maanne."
Kiitos, Jeesuksen nimessä, aamen.
Kiitos, että katsoit ohjelman. Siunatkoon Jumala sinua runsaasti.
Jos haluat tavoittaa sieluja ja siunata ihmisten elämää, -
voit soittaa ruudun numeroon.
Ruudulla näkyy myös tilinumero, jonka kautta voit siunata tätä työtä -
ja sieluja, jotka pelastuvat tämän työn kautta.
Autathan heitä.
Tämä on hyvää maaperää kylvölle.
Siunatkoon Jumala sinua runsaasti, kun rukoilet ja annat Herralle.
Siunausta! Hei, hei.
Suomennos: Maija Tuukkanen